|  |
| --- |
| C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**  REPUBLIKA KOSOVA – REPUBLIC OF KOSOVO |
| **GJYKATA THEMELORE PEJË**  OSNOVNI SUD PEĆ – BASIC COURT PEJA |

**P.nr.129/16**

**NË EMËR TË POPULLIT**

**GJYKATA THEMELORE NË PEJË - DEPARTAMENTI PËR KRIME TË RËNDA**-në trupin gjykues të përbërë nga gjyqtarët Lumturije Muhaxheri, kryetare e trupit gjykues, Nushe Kukaj-Mekaj dhe Ahmet Rexhaj , anëtarë të trupit gjykues, me pjesëmarrjen e procesmbajtëses Shpresa Kernja në çështjen penale kundër të akuzuarit V.M nga fsh. D, Komuna Klinë, për shkak të veprës penale keqpërdorim seksual i personave me çrregullime ose paaftësi mendore apo emocionale nga neni 234 par 1 lidhur me par 4 nën par 4.5 dhe 4.10 të KPRK-së, (e të ri cilësuar në shqyrtim gjyqësor në vepër penale nga neni 234 par.1 të KPRK-së ) duke vendosur sipas aktakuzës së Prokurorisë Themelorë Pejë-Departamenti për Krime të Rënda PP.I.nr.297/2015 të datës 17.06.2016, në seancat jo publike të shqyrtimit gjyqësor të mbajtura me datë 15.06.2017 e gjere me dt 02.02.2018, në pranin e Prokurores se Shtetit Sahide Gashi, të akuzuarit V.M, mbrojtësi i tij avokati Sefer Desku nga Klina sipas autorizimit, të dëmtuarës V.M, përfaqësuesit ligjor të dëmtuarës Gj.M, përfaqësueses se Qendrës për Punë Sociale Shehrije Millaku, mbrojtësi i viktimave Demë Hasanaj , me datë 06.02.2018 murr dhe publikisht shpalli, ndërsa me datë 02. 03.2018 përpiloj këtë:

**A K T GJ Y K I M**

I akuzuari:

V.M, i lindur me datë ............., në fshatin D Komuna Klinë ku edhe tani banon, i biri i N dhe i nënës Xh e gjinisë Q, i ve, ka të kryer shkollën .............., me nr. persona: ..............., shqiptarë, shtetas i Republikës së Kosovës, gjendet në liri.

**ËSHTË FAJTOR**

**Për shkak se:**

Që nga periudha kohore e vitit 2013, e gjer me dt.06.10.2015, në Klinë, në Lagjen “Arbëria”, e ka detyruar personin me çrregullime apo paaftësi mendore apo emocionale, në akt seksual me kryesin, duke e shfrytëzuar këtë gjendje të dëmtuarës V.M, në atë mënyrë që në shtëpinë e saj, të njëjtën e detyron në aktin seksual, duke e shfrytëzuar faktin se e njëjta ka jetuar në shtëpinë e prindërve me vëllain e saj V.M, po ashtu me çrregullime mendore, duke e larguar të njëjtin nga shtëpia sa herë që kishte shkuar në shtëpinë tyre, kinse për ti ndihmuar, pasi që e kishin gjendjen e dobët ekonomike, dhe me të larguar vëllain e saj nga shtëpia por, edhe duke shfrytëzuar mënyra të ndryshme për tu futur në dhomën e saj, i akuzuari disa herë e detyron viktimën në kryerje të marrëdhënies seksuale me te , ku pas një kontrolli mjekësor me dt.05.10.2015, viktima kupton se ishte shtatzënë në muajin e 7 (shtatë), rasti denoncohet menjëherë në polici, kurse pas analizës së ADN-së, rezulton se fëmija i lindur 99.99 %, është fëmijë i akuzuarit V.M,

-me çka ka kryer vepër penale keqpërdorim seksual i personave me çrregullime apo paaftësi mendore apo emocionale nga neni 234 par.1 të KPRK-së.

Gjykata në mbështetje të neneve 3, 11, 15, 36 par.3, 45, 73, nenit 234 par.1 të KPRK-së, 365, 366, 368, 450, 463 të KPPRK, të akuzuarin, e

**GJ Y K O N**

Me dënim burgu në kohëzgjatje prej 2 (dy) vite, të cilin dënim do ta vuaj në afat prej 15 ditësh nga dita e plotfuqishmërisë së aktgjykimit.

I akuzuari obligohet që në emër të shpenzimeve të procedurës penale Gjykatës ti paguaj shumën prej 100 € (njëqind) euro, si dhe në emër të paushallit gjyqësor shumën prej 20 € (njëzet) euro, të gjitha këto në afat prej 15 ditësh, pas plotfuqishmërisë së aktgjykimit.

I akuzuari obligohet që në emër të Programit për kompensimin e viktimave, të paguaj taksen në shumë prej 50 € (pesëdhjetë) euro.

E dëmtuara V.M, për realizimin e kërkesës pasurore juridike, udhëzohet në kontest të rregullt civil.

**A r s y e t i m**

Prokuroria Themelore në Pejë- Departamenti i Krimeve të Rënda ka ngritur aktakuzën PP.I.nr.297/2015 të datës 17.06.2016 kundër të akuzuarit V.M për shkak të veprës penale keqpërdorim seksual i personave me çrregullime ose paaftësi mendore apo emocionale nga neni 234 par 1 lidhur me par 4 nën par 4.5 dhe 4.10 të KPRK-së,

Gjykata me datë 14.11.2016 ka marr aktvendim për refuzimin e kundërshtimeve ndaj aktakuzës, vendim ky i cili ka marre formën e prere me dt.12.12.2016.

Pas leximit të aktakuzës nga ana e prokurorit, në seancën e shqyrtimit gjyqësor dhe pasi që gjykata është bindur se i akuzuari e ka kuptuar akuzën, të akuzuarit i ka dhënë mundësinë që të deklarohet lidhur me pranimin apo mos pranimin e fajësisë. Me këtë rast i akuzuari V.M nuk e pranoi fajësinë për veprën penale e cila i vihet në barrë, meqenëse i akuzuari nuk e pranoj fajësinë , Gjykata shqyrtimin gjyqësor e vazhdon me procedurën e provave.

Prokuroria e Shtetit Sahide Gashi në fjalën përfundimtare ka deklaruar , se gjykata është bindur dhe se i akuzuari V.M e ka kryer veprën penale keqpërdorim seksual i personave me çrregullime ose paaftësi mendore apo emocionale nga nen i 234 par 1 lidhur me par 4 nënpar 4.5 dhe 4.10 të KPRK-së. Se kemi të bëjmë me viktime me çrregullime mendore , kjo është vërtetuar jo veç me raportin e mjekut specialistë me nr. 4161 i dt. 30.12.2015 nga QKMF në Klinë por edhe Raporti i Institutit të Psikiatrisë Forenzike dhe deklarimi i secilit nga ekspertet e dëgjuar në këtë shqyrtim , Dr. Nysret Pepaj , ekspertet nga ekipi i Institutit të Psikiatrisë Forenzike , Dr, Ajet Bunjaku e sidomos zonjusha Islamaj. Se e njëjta ka mbet shtatzënë si pasoj e kësaj marrëdhënie provohet nga Raporti dhe EHO nga Klinika “ Nila” me nr. 955 i dt. 05.10.2015, dhe se fëmija i lindur nga e dëmtuara i takon të akuzuarit , është vërtetuar nga raporti i Agjencisë se Kosovës për Forenzike nr. AKF/2016- 0965/2016-789 i dt. 27.04.2016, ku është konstatuar se (cit) “V.M nuk mund te përjashtohet si baba biologjikë i fëmiut A.M , pasi që mundësia që V.M të jetë baba biologjik i A.Mt është 99.99℅. Shton se personat me “retardim të lehtë psikikë” siç është e dëmtuara janë në gjendje që ta riprodhoj një ngjarje të rëndë që ju ka ndodhur në të kaluarën me saktësi dhe pa e ekzagjeruar këtë e kanë vërtetuar të gjithë ekspertet e kësaj fushë , që janë dëgjuar në këtë rast. Se këta persona kanë nevojë për dashuri , kujdes dhe që të socializohen , edhe pse nuk dinë se si dhe për shkak të gjendjes se tyre psikike , janë lehtë të manipulueshëm dhe të keqpërdoren , e sidomos nëse bëhet fjalë për persona qe kanë autoritet dhe ndikim për ta , po ashtu të gjithë dëshmitaret duke përfshirë edhe të dëmtuarën, e kanë parashkruar në hollësi rastin, se si dhe sa herë e kanë parë të akuzuarin në shtëpi të viktimës. Dëshmitari V.M deklaron se i akuzuari disa herë ka shkuar në shtëpinë e tyre dhe shpjegon se si e ka larguar të njëjtin nga shtëpia, kurse e dëmtuara e shpjegon në mënyrë të sinqertë se si është abuzuar nga i akuzuari se si e ka përjetuar krejt këtë. I akuzuari nuk e mohon një gjë të tillë në polici e në prani të avokatit për me tepër e pranon se mund të këtë pasur marrëdhënie seksuale, siç shprehet ne gjendje te dehur. Cek se nga të gjitha provat është vërtetuar se i akuzuari e ka kryer veprën penale. Nga të gjithë dëshmitarët por edhe vet pohimit të akuzuarit është konstatuar se i njëjti është kumbarë apo Nun i të dëmtares e si rrjedhojë ka pasur autoritet të lartë e të pakontestueshëm ndaj viktimës.

Mbrojtësi i viktimave dhe përfaqësuesja e kujdestarisë, ne fjalën përfundimtare, deklaruan se e përkrahin në tërësi fjalën përfundimtare të Prokurores.

Ne fjalën përfundimtare përfaqësuesi ligjor i viktimës, Gj.M deklaron, se e mbështet në tërësi fjalën përfundimtare te Prokurores dhe parashtron kërkesë për kompensim dëmi.

Mbrojtësi i të akuzuarit, avokati Sefer Desku, ne fjalën përfundimtare ka deklaruar , se prej fillimit e deri me sot deklarimet e të akuzuarit kanë qenë shumë korrektë gjithmonë duke pasë parasysh se ky ngarkim është rast i montuar nga vetë e dëmtuara duke i kundërshtuar në tersi thëniet e të dëmtuarës si jo të vërteta dhe se me as një prove te besueshme nuk janë vërtetuar thëniet e te dëmtuarës . Raporti i Agjencisë së Kosovës për Forenzike në aspektin juridike bazohet në supozime dhe nuk mund të konsiderohet si provë e pranueshme qe vërteton gjendjen faktike. Po ashtu cek se nuk ekziston çrregullimi i paaftësisë mendore apo emocionale siç është bërë kualifikimi i veprës penale me të cilën akuzohet i akuzuari . Raporti shkencor ka të meta dhe nuk ka karakterin e një ekspertize dhe është dashur të bëhet një ekspertizë shkencore në përbërje nga komisioni i plotë nga lëmia e neuropsikiatrisë. Andaj më provat materiale të administruara veprimet qe i ka ndërmarrë i mbrojturi i tij aspak nuk kanë të bëjnë me kualifikimin juridik të veprës penale e cila i vihet në barrë nuk ka asnjë lidhje logjike me veprimet e përshkruara në aktakuzë andaj kërkojnë nga gjykata qe të merr aktgjykim lirues në kuptim të dispozitës se nenit 363 të KPPRK-së.

Ne fjalën përfundimtare i akuzuari deklaron se pajtohet me fjalën përfundimtare te mbrojtësit duke shtuar , se nuk ka njohuri se si prokuroria ka ngrit aktakuze , nga se nuk e ka asnjë provë. E kundërshton raportin e eksperteve , duke theksua se për çudi si ekspertiza ne raport me te dëmtuarën nuk është bere ne QKUK nga ekspertet mjekësor te repartit te psikiatrisë ku aty ka doktor shkence, e jo nga mjeket e forenzikës te cilët kanë vetëm kurse te kryera. Nuk e ndien veten fajtor duke shtuar se si një prokurore e shtetit nuk din as ne aspektin juridik as kombëtar e as fetar se çka është kumbara, i njëjti e shpjegon se çka është kumbara. Nuk është e vërtet qe e ka kërcënuar te dëmtuarën , e ka pranuar se ka qenë ne familje te tyre por jo për këtë qe e akuzon prokuroria, por ka kryer punë për te cilat e kanë thirr vet, pa ndonjë kompensim material, por vetëm me i ndihmu. Beson shumë në Zot dhe drejtësi.

I akuzuari , ne mbrojtjen e tij në shqyrtimin gjyqësor ka deklaruar se e njeh këtu te dëmtuarën V M, te njëjtën e ka komshi dhe kishin pasur marrëdhënie te mira ndër njerëzore, e jo edhe tjera marrëdhënie . Në familjen e tyre ka shkuar kur e kane thirë me punuar, me ju rregullua diçka . Për rastin për herë të parë ka dëgjuar, data e saktë nuk i kujtohet por ka njohuri se ka qenë fillimi i muajit tetor 2015, atëherë kur gjatë procesit mësimor kanë shku 3 polic, të cilit i njihte dhe kanë biseduar vetëm me drejtorinë e shkollës, pasi shkuan policet nga drejtori u njoftua se ndaj tij janë duke u zhvilluar hetimet dhe se pas një ore do te vine prape dhe do te marrin deklaratë nga ai . Pasi një ore ne prezence te policëve ka dhënë mbrojtjen e tij . Nuk ka njohuri se pse e ka akuzuar V, shton se një vepër të tillë nuk e ka kryer, e lere te kryej marrëdhënie seksuale me të. E kundërshton kualifikimin juridik te veprës penale , e kundërshton raportin e neoropsikiatrit , gjithashtu i kundërshton raportet, nga ekspertizat tjera të cilat janë bërë në Institutin e mjekësisë ligjore në Prishtinë -Departamenti i Forenzikës, e sidomos atë te ADN-së, për arsye se departamenti i Forenzikës hynë në kuadër të organeve të ndjekjes, për atë i konsideron edhe te një anshme kontestuese dhe tërësisht të papranueshme për te. Shpjegon se me familjen e të dëmtuarës nuk është kumbarë, kumbara e një familje është vetëm ai qe në kishë, ne pagëzim te kishës e mban fëmiun e porsalindur dhe merr obligimin si te ishte prind i atij fëmije. **Në** familjen e te dëmtuarës krejt ka shkuar tri – katër herë. Sipas tij e dëmtuara nuk është me çrregullime mendore kurse vëllai i tij Viktori është hajn. Nuk i kujtohet nëse ne polici ka deklaruar “V dhe V janë me të meta mentale” . E mohon te këtë pas marrëdhënie seksuale me Vn, te akuzuarit nuk i kujtohet saktësisht por përafërsisht është e vërtetë se ka deklaru ,,se unë me vetëdije të plotë nuk ka mundur me ndodhë një rast por nëse jam kon pa vetëdije ose nën ndikim të alkoolit ka mundur me ndodhë gjithçka,,, gjithashtu i akuzuari sqarohet edhe për deponimin e tij te dhënë ne polici ,, se prej moshës time 7 vjeçare i njoh si familje të urtë dhe punëtorë dhe jemi kumbarë disa herë,, e vërteta qe ka thënë është se na thonë se jemi kumbarë por nuk jemi.

Shton se ne polici është dëgjuar nga dy polic te nacionalitetit boshnjak se çka kane konstatua nuk ka njohuri, nuk ka njohuri qe ne polici te ketë deklaruar se i ka qu të holla dhe se ka qenë në shtëpi të V dhe ka pas raste që ka qenë vetëm me te, arsyetohet se ka qene tri katër here dhe atë pasi i ka vdekur gruaja. Diku në tetor apo fundit të tetorit 2014, në atë periudhë ka rregulluar varin e gruas, ka shkuar me i gjet punëtorët aty dhe gjatë rrugës ka ble 2-3 bira të Pejës në kanaqe, ka ble një lëng vishnje litërsh, dhe një keks të përzier me ju dërgua punëtorëve, kur ka shkuar te varrezat nuk i ka gjetur punëtorët dhe me gjana në dorë është kthyer dhe e ka takuar te dera vëllain e viktimës , e ka thirr me i rregullua diçka me rrymë, gjatë punimit i ka thënë se kisha me të dhënë me pi diçka, a i ka vërejte apo nuk i ka vërejte se gjerat ishin në këse të najlonit, e ka pi birrën që e kishte ble vetë dhe tjerat nuk i ka marr i ka lënë dhe ka dal me shku në shtëpi dhe ai e ka përcjellë 50 metra, për ato tjerat kush i ka pi nuk e din, dhe kjo sipas te akuzuarit është tere ajo qe ai ka pire apo hëngër ne shtëpinë e tyre. Shtëpia e tij në vijë ajrore është 500 metra larg shtëpisë së tyre. Një dite tjetër ka shku prap me rregullua diçka deri sa ishte akoma drite, Viktori ka dal me ble hamburger një e ka marr ky , dhe në kohen kur ka dal Viktori me ble hamburgera ky ka mbetur duke punuar, e V i ka kryer punët e veta e ky punët e tija . I akuzuari edhe pas kryerjes së ADN-së, nuk e pranon se fëmija është i tij.

Gjykata ne shqyrtim gjyqësor i ka nxjerr te gjitha provat e duhura dhe pas vlerësimit te tyre te gjithanshëm, secilës veç e veç e ne lidhje reciproke me provat tjera komfor nenit 361 par.1 dhe 2 te KPPRK dhe pas vlerësimit te tyre vërtetoi këtë gjendje faktike.

Që nga periudha kohore e vitit 2013, e gjer me dt.06.10.2015, në Klinë, në Lagjen “Arbëria”, e ka detyruar personin me çrregullime apo paaftësi mendore apo emocionale, në akt seksual me kryesin, duke e shfrytëzuar këtë gjendje të dëmtuarës V.M, në atë mënyrë që në shtëpinë e saj, të njëjtën e detyron në aktin seksual, duke e shfrytëzuar faktin se e njëjta ka jetuar në shtëpinë e prindërve me vëllain e saj V.M, po ashtu me çrregullime mendore, duke e larguar të njëjtin nga shtëpia sa herë që kishte shkuar në shtëpinë tyre, kinse për ti ndihmuar, pasi që e kishin gjendjen e dobët ekonomike dhe, me të larguar vëllain e saj nga shtëpia por, edhe duke shfrytëzuar mënyra të ndryshme për tu futur në dhomën e saj, i akuzuari disa herë e detyron viktimën në kryerje të marrëdhënies seksuale me te , ku pas një kontrolli mjekësor me dt.05.10.2015, viktima kupton se ishte shtatzënë në muajin e 7 (shtatë), rasti denoncohet menjëherë në polici, kurse pas analizës së ADN-së, rezulton se fëmija i lindur 99.99 %, është fëmijë i akuzuarit V.M,

Kjo gjendje faktike është vërtetuar, pjesërisht nga mbrojtja e te akuzuarit te dhënë ne polici, nga deponimi i te dëmtuarës ne te gjitha fazat e procedurës , nga dëgjimi i dëshmitarëve Gj.M, V.M , nga dëgjimi dhe mendimi i eksperteve ne shqyrtim gjyqësor, Nysret Pepaj psikiatër, Ajet Bunjaku psikiatër, Arife Veselaj psikologe, Lytfi Ismajli ekspert i Laboratorit të Forenzikes- i ADN-së, ngaraporti i mjekut specialistë nr.4161 dt.30.12.2015 për viktimën V.M, raporti nga Klinika “Nila” me nr.955 i dt.05.10.2015, dhe “eho-incizimi”, i viktimës i kryer po në këtë klinikë, në QKMF Klinë, raporti i ekspertimit të Agjensionit të Kosovës për Forenizikë nr.AKF/2016-0965/2016-789 dt.27.04.2016, raporti i Komisionit nga Instituti i psikiatrisë Forenzike Prishtinë - për viktimën V nr.247/2 dt.04.10.2017, dhe i shkresave tjera të lëndës.

**E dëmtuara -dëshmitarja V.M**, gjatë marrjes në pyetje në shqyrtimin gjyqësor nder të tjera ka deklaruar se e njeh këtu te akuzuarin dhe është baba i fëmijës se saj, dhe se ky person është i vetmi qe ia ka ba këtë punë, e ka kërcënu me thikë dhe i ka thënë me shku me jetu me te në shtëpinë e tij dhe ti duhet me qen jeta jeme. Të akuzuarin e ka kumbarë. Shton se herën e pare kur ka ardhur, ka qenë vëllau i saj prezent , kishte pru një killë banane dhe një lëngë dhe kur e ka pi lëngun i ka humbu vetëdija, kurse nga vëllai i saj i akuzuari ka kërkuar me shku në ETC me ble 4-5 hamburgerë , pasi vëllai shkoj ne ETC , i akuzuari ia ka dhënë një shishe të vogël me pi, ajo shishe kishte pas alkool dhe më pas i ka humbur vetëdija dhe e ka pa veten keq. Po ashtu shton se vinte shpesh edhe natën kah arrat për mos me u hetu nga dikush dhe kur vinte kane pas marrëdhënie dhe te shumtën e rasteve kur ka ardhur nuk ka qenë vëllai**.** Një ditë sa ishte nenjë shupë ku piqen bukët, për një moment ka vërejtur hijen e njërit dhe i ka ardh të nxehtë dhe ia ka ngjitur për goje ia ka qit thikën në gjoks, pastaj e ka dërgu ne dhomën e saj dhe pasi e ka **asishne** e ka lënë ashtu dhe ka ikur qe do te thotë e ka dhunuar dhe ka ikur. Një here tjetër ka ardh kur ne shtëpi ishte edhe i vëllai ishte diku ora 7 – 7 e gjysmë në mbrëmje, vinte edhe ditën prej shkollës por nuk kishin marrëdhënie por i thoshte që në kaq ora me ia hap dritaren, por e dëmtuara shpesh nuk ja hapte dritaren dhe e pengonte për te fjetur duke trokitur, ashtu qe kur nuk ja hapte dritaren i akuzuari shkonte . Për mos me u vërejtur prej mixhallarëve shpesh e çlironte dritën në oborrë dhe shumë herë e ka ndal rrymën jashtë në sahat. Një herë i ka ndodhur me haru dritaren hapur për me u ajrosur dhoma, ka ardh këtu i akuzuari ka hy përmes dritares dhe është futur brenda, por kjo ka rezistua dhe nuk e ka lan me hy, se ja ka futur shkelm dhe i ka thënë se ka me të gjetur diçka, pas kësaj kohe e ka rralluar ardhjen . Vëllait te saj ia ka tërheq vërejtjen dhe ka kërkuar nga ai qe këtu te akuzuarin mos ta thirr, mirpo ai i është përgjigjur se është më i miri, dhe për këtë kërkesë të viktimës është goditur nga i vëllai në sy dhe syrin e ka pas të ajur. I vëllai nuk e dëgjoi e thirri prap dhe kur erdh i akuzuari ka sjellë molla, soka dhe pije dhe donte dhe ka tentu prap me pi por nuk e ka ndugju dhe ka refuzu me pi ne këtë moment ka dashtë me i tregu vëllait se këtu i akuzuari po ma bon kështu kështu, por kishte me u bo nomi, se i ka thënë “mos i trego kujt se ju kalli”. I akuzuari ka qene ne shtëpinë e te dëmtuarës edhe ne prezence te djalit dhe gruas se axhës gjeja ja ka kërkua një tegel tëlyen te thiut dhe ju tha atyre se gjeja kjo ia ka lyp tëlyenin, por e dëmtuara atyre ju tregoj se nuk është e vërtetë se ia ka kërkua tëlyenin, por gruaja e axhës i ka thënë “mos e thuaj këtë fjalë”, dhe prej tutës nuk ju ka treguar asgjë por ka shukatë.

Një dite ka shkuar te axha, reja e axhës i ka thënë V tu ka fry barku dhe se nëse del shtatzënë kujtohu shumë mirë, pasi e njëjta ja beri testin ne shtëpi ,testi i dul se ishte shtatzënë, se bashku me te dhe grun e axhës kane shku te mjeku, dhe mjeku ju ka thënë se është shtatzënë ne muajin e shtate, Mjeku i kishte udhëzua qe rastin duhet lajmëruar ne polici dhe ju kishte tregu për një shtëpi te sigurte ne Peje . Te nesërmen ka dhënë deklarate ne police e pastaj e kanë dërgu në shtëpi të sigurt ne Peje. Shton se përveç këtu me te akuzuarin marrëdhënie seksuale nuk ka pasur me dikën tjetër. Pasi qe ka kuptuar se është shtatzënë ka pas rast me taku te akuzuarin i ka thënë largohu se ma ke prish jetën, ai i është përgjigjur, se nuk po ta prish jetën dhe gjithmonë kam me te qujtë gruaja ime dhe ke me jetua me mu. Pasi ka qëndruar në shtëpinë e sigurt në Pejë, pas 1 viti është kthyer në shtëpi ku ka qëndruar prej gushtit deri me 1 dhjetor dhe derisa ishte duke qëndruar në shtëpi ka ardhur edhe një herë këtu i akuzuari Vdhe i ka ra shuplak dhe i ka thene “ti ma ke shkatërruar jetën, më ke paraqitur në polici dhe ti ske me jetu”. ka ardhur vëllai dhe e ka vërejtur te përgjakur , dhe nga goditja me shuplake jo vetëm që është përgjakur kjo por është përgjakur edhe djali pasi është ra mbi te , e ka pyetur se kush ta bani këtë gjest i ka tregu , ai ka shkuar menjëherë në polici dhe të nesërmen ka ardhur policia, e kanë marr dhe e kane dërguar ne shtëpinë e sigurte ne Gjakove ku edhe me tej është duke qëndruar. I akuzuari përveç gjanave ushqimore ju ka dhënë edhe pare nga 5, 10, 15 euro.

**Dëshmitari V.M ne deponimin e tij ne** shqyrtim gjyqësor ka deklaruar se viktimën e ka motër kurse të akuzuarin e ka njohur si burrë të mirë, si komshi. Rastin në polici e ka lajmëruar së bashku me djalin e axhës. I akuzuari ne shtëpinë e tyre ka shku shpesh dhe i ka dhënë pare dhe ju ka sjell ushqim. Është e vërtetë qe motra e tij këtu viktima ka kërkua qe mos ta ftoj me te akuzuarin ne shtëpinë e tyre por ky ka kundërshtua duke i thënë pse mos me ardh nga se te njëjtin e ka pritur si anëtar te familjes , por me qene se ka ardhur më shpesh ka dyshuar se Viktori mos ka marrëdhënie me motrën e tij .

Shton se deri sa ishte duke punuar te djali i axhës, ai i tha me shku në polici me lajmërua rastin se V është shtatzënë, por fillimisht V nuk ju tregoj se me ke është shtatzënë, por gjatë dhënies së dëshmisë në polici ka treguar se me ke është shtatzënë duke aludu ne te akuzuarin. Deklaron se i kanë pas kumbare por tani nuk i kanë kumbarë, i drejtohet te akuzuarit duke i thënë se e din ti mirë se ke pi së bashku me Vn në aksham dhe e keni nda përgjysmë me Vn dhe e vërtetë është se kemi blere hamburger dhe kane hëngër të tre së bashku.

**-Deshmitari Gj.M** përfaqësues ligjor i të dëmtuarës ne deponimin e tij deklaron se këtu të dëmtuarën e ka vajzë të axhës. Një kohë të gjatë para ditës kritike V nuk ka shkuar ne shtëpinë e tyre, deri sa një dite bashkëshortja e tij dhe kunata kanë vërejtur se diçka nuk është në rregull me të. Se bashku me të kane shkuar te mjeku – gjinekologu në Klinë ku dhe është vërtetuar se e njëjta ishte shtatzënë në muajin e 6-të, sa i kujtohet. Se bashku me vëllain e viktimës rastin e kane lajmëruar ne polici, dhe se viktima deklaratën ne polici e ka dhënë ne prezence te tij si përfaqësues ligjor, dhe aty gjate deklarimit te saj , ka dëgjua çdo gjë rreth rastit. Asnjë herre nuk kane pasur dyshime ne këtu te akuzuarin nga se kane pas respekt për te si njëri të arsimuar dhe si kumbarë dhe kishin marrëdhënie të mire, fillimisht nuk i ka besuar Vs se çka deklaronte dhe i është lutur se nëse nuk është e vërtetë mos ta njollos personin dhe ta thotë të vërteten se kush është i vërteti, dhe nuk kishte kush ta bindte me thënë ndonjë emër tjetër përveç emrit të këtij personi. Personalisht është tronditur kur ka dëgjuar për këtë person. Shumë herë ia ka tërhequr vërejtjen viktimës se nëse nuk është ky të mos e njollos, por ajo në këtë drejtim ishte kategorike. Ka treguar se disa herë ju ka pru pare në shtëpi, edhe një mbrëmje ka qu pije brenda në shtëpi, kurse vëllait të saj i ka dhënë të holla të shkonte në ETC për me ble hamburgerë, dhe pasi ka shkuar Viktori në ETC, Vs i ka dhënë me pi diçka e ka përplasë për krevati dhe i ka thënë se nëse i tregon dikujt diçka kame me ti mbytë vllazninë, te gjitha këto i ka dëgjuar gjatë dhënjës së deklaratës së saj në polici. Para luftës viktimës i ka vdekur babai, pas luftës i ka vdekur edhe nëna, pas humbjes se nenës ajo një kohë ka jetuar në familjen e tyre, dhe pas një kohe e njëjta ka kërkuar të shkon të jetoj në shtëpinë e saj me vëllain e saj. As kjo e as vëllai i saj nuk kanë punuar dhe për të gjitha janë kujdesur këta si familje, për shkak se të dytë kanë pas probleme psikike, te njëjtit nuk kanë qenë të aftë të punojnë , të njëjtët nuk kanë marrë as ndihma sociale . Nuk kanë kryer shkollë, i kane dërguar në shkollë normale nuk janë pranuar për shkak të gjendjes së tyre, e shkollën speciale nuk kanë mundur ta përballojnë as njëri e as tjetri. Sipas dëshmitarit këtu i akuzuari shkonte shpesh ne familjen e viktimës duke shtuar se babë e babagjysh kane qenë kumbarë me ta.

**Eksperti psikiatrise Dr. Nysret Pepaj**- para fillimit te shqyrtimit gjyqësor , pas ekzaminimit fizik dhe psikiatrik te dëmtuarës dhe vlerësimit te raporteve mjekësore ne shkresa te lendes, ne raport me gjendjen psiko-fizike të dëmtuarës dhe faktin se e njëjta a është në gjendje të jap dëshmi rreth rastit, deklaron se e dëmtuara është me retardim të lehtë mendorë me një test të inteligjencës IQ- 50-69 që do të thotë është personalitet me një zhvillim të vonuar psiko-fizik si dhe pisko-motorrik, sëmundja ka permutacion gjenetik prej lindjes që është manifestuar pas lindjes me të folur të vonuar, me ecje të vonuar si dhe me zhvillim të aftësive psiko fizike të vonuar. Në këtë rast përpos zhvillimit të mangët psiko motorik ka edhe zhvillim të vonuar psiko fizik në çka argumenton edhe pamja e saj konstaton se e njëjta ka një retardim mendor te lehtë. Kur lypet përqindja tek të sëmurit apo tek çrregullimet mendore me retardime atë ne llogaritsh- mërinë nuk e bëjmë në bazë të përqindjes 90, 80, 70 mirëpo e bëjmë në bazë të testit të inteligjencës që është i njohur ndërkombëtarisht edhe në DSM4 e që është nomenklaturë evropiane edhe në ICD10 që është nomenklaturë ndërkombëtare dhe se llogaritet në këtë formë duke filluar nga e para nën 1. IQ 70-79 janë aftësi të kufizuara kognitive kurse IQ 50-69 është retardim i lehtë mendor. Nga elaborimi shkencor i gjendjeve me retardim të lehtë mendor kur vimë te memoria apo të kujtuarit atëherë në literaturën botërore shkruan “ personat me retardim të lehtë mendor ka mundësi që memoria të jetë e ruajtur mirëpo gjatë shqyrtimit të çështjes mund ti sillet rreth disa pikave që nuk janë shumë të rëndësishme për çështjen” mirëpo duke u raportuar në gjendjen konkrete të V.Mt është i mendimit se e njëjta mund të rekapitulloj rastin në masë të madhe dhe të na sqarojë situatën pa ekzagjerime se çka ka ndodhë duke fokusuar atë se për ndodhitë mund të sqaroj se si dhe çka i ka ndodhur, nuk mund të sqarojë për arsyen si dhe nuk mund të jap ndonjë vlerësim për të ardhmen.

**Ekspertja**-**ArifeVeselaj**-**psikologe**, në shqyrtimin gjyqësor deklaron se si komison i eksperteve kane bërë planifikimin e vlerësimit të ekzaminuarës në fjalë V.M i cili vlerësim quhet biopsiko social, që donë me thënë se është ekzaminuar në aspektin psikiatrik, është bërë vlerësimi psikologjik dhe vlerësimi i rrethanave sociale - ku ka lindur, zhvilluar dhe rritur klientja V.M. Bazuar në të dhënat e siguruara nga ky vlerësim i përbashkët kane konstatuar se e ekzaminuara V.M, karakterizohet me çrregullim në zhvillimin intelektual çka donë me thënë kjo me fjalë tjera se e njëjta karakterizohet me prapambetje mendore ose ngecje në zhvillim dhe kjo prapambetje mendore është e formës së lehtë. Duke analizuar me mënyrën e funksionimit të V.Mt në jetën e përditshme, kane kuptuar se e njëjta karakterizohet me kufizime në aspektin intelektual ku hyn aftësia e saj e të menduarit, e zgjidhjes së problemit, planifikimit, shkathtësitë e leximit, komunikimit, të gjitha këto nuk i ka të zhvilluara në nivelin adekuat. Pastaj kane gjetur edhe kufizime në aspektin social që donë me thënë se e njëjta ka mungesë të shkathtësive sociale në krijim dhe mbajtje të raporteve me të tjerët, pastaj me gjykim social të varfër e, krejt kjo për shkak të mënyrës së izoluar të jetesës që e ka bërë, pra nuk ka pas mundësi të ketë kontakte me jetën sociale dhe për këtë arsyeve ka mungesë të këtyre shkathtësive sociale.

Tani duke u nisur nga fakti se e njëjta ka kufizime në këto dy aspekte atëherë funksionimi i saj në jetën e përditshme ka pas vështirësi të mëdha pra, në funksionimin e jetës së përditshme, psh. koncepti i pavarësisë tek kjo klientë , nuk ka funksionuar –për shkak të mungesave të saja dhe nuk ka pas mundësi të bëj një jetë të pavarur. Çka është me rëndësi karakteristike e këtyre personave – i referohet klientës në fjalë për shkak të kufizimeve në aspektin intelektual dhe social bile edhe emocional janë persona shumë sugjestibil që ndikohen shumë prej të tjerëve, për këtë arsye janë të rrezikuar në mënyrë të vazhdueshme për tu manipuluar dhe keqpërdorur nga persona tjerë.

Ndonjëherë ka dilema se okej personi po din me tregu se si ka ndodhur rasti, paska kapacitet të mjaftueshme për të treguar ngjarjen, mirëpo personat e tillë nuk kanë kapacitete për ta mbrojtur vetë veten, duke u nisur prej kufizimeve të përmendura më lartë, mënyrës së jetesës rritjes dhe zhvillimit në një ambient ku ka munguar mbrojtja, mbikëqyrja, rritja dhe zhvillimi, ku nuk është edukuar mbi atë se çka është e drejtë dhe e gabuar, bën që këta persona mos me e kuptuar qëllimin e keqpërdoruesve - të tjetrit konkretisht te V. Ata shpesh apo në rastin në fjalë nuk e kuptojnë se janë abuzuar, sepse për shkak të manipulimit, premtimeve të mundshme mundë të kuptojnë atë si një formë të marrëdhënies pa kuptuar - pa konotacion abuzues. Një tjetër diçka e rëndësishme për personat me retardime mendore, konkretisht në rastin e viktimës , për shkak të rrethanave të përmendura më lartë e kanë të vështirë me thënë jo, apo me refuzu diçka dhe sidomos kur është fjala për figura autoritare të cilët lehtësisht mundë të ushtrojmë kontroll mbi ta, kjo vie për shkak të pafuqishmërisë, frikës, por edhe nuk e dinë ndjenjën se nuk kanë të drejtën për me i refuzuar kërkesat e tjerëve, në këtë rast personit në fjalë. Pavarësisht kufizimeve që i u përmenden me herët V ka kapacitete të mjaftuara të dëshmoj. Ekspertja pajtohet edhe me mendimin e psikiatrit i cili e ka dhënë diagnozën se dëmtuara vuan nga sëmundje F-69- 70, dhe kjo konsiderohet si person me çrregullime mendore.

**Eksperti Dr**. **Ajet Bunjaku psikiatër** gjatë shqyrtimit gjyqësorë ka deklaruar, se gjatë të gjitha seancave të mbajtura me të dëmtuarën në Institutin e Psikiatrisë Forenzike e njëjta ka manifestuar elemente dhe shenja të një retardimi të lehtë mendor. Me saktësisht mundë të themi se retardimi i lehtë manifestohet atëherë kur tregon një vlerë prej 55 deri 70, e që nga 70 e një pikë një person nuk është në grupin e personave me retardime të lehta mendore dhe sipas kësaj diagnoze viktima konsiderohet si person me çrregullime mendore. Testet për caktimin e shkallës së inteligjencës janë teste të njohura ndërkombëtarishtë dhe janë punë dhe domen i psikologut. Eksperti ne tersi pajtohet me elaborimin e koleges dhe mbetet ne tersi pranë raportit te përpiluar për këtu viktimën V.M .

**Eksperti Lutfi Ismajli**, në cilësinë e ekspertit të laboratorit të Forenzikes - i ADN-së, gjatë shqyrtimit gjyqësor ka deklaruar, se të gjitha mostrat biologjike në vendin e ngjarjes i marrin krim teknikët e policisë por kur është në pyetje për individë të caktuar nëse është me shpumje atëherë e marrim personeli mjekësor profesionist. Tek institucioni i tyre një ekspert e pranon rastin, e ekzaminon, deri në përfundim por, në fund i nënshtrohet një kontrolli të detajuar nga një ekspert i nivelit të njëjtë apo me përgatitje më të lartë se eksperti që e ka punuar dhe konfirmohet se ekspertiza është në rregull, në këtë rast është eksperti që e ka nënshkruar. Është e vërtete se ne raporte është konstatuar se përputhshmëria është 99.99%, dhe se nuk ceket qind (%) për qind (%) jo vetëm te ne por edhe laboratorët tjera qoftë në Evropë, e qoftë edhe me gjerë konkluzionet për analizat e ADN-së, epen si të tilla sepse ku shihet edhe në tabelë sikur ne raport , i analizojnë 16 vende, në kuadër të molekulës së ADN-së. Disa raporte i analizojnë 18 vende dhe për këtë arsye nuk mundë të thuhet një qind për qind, sepse janë analizuar vetëm 16 vende, në kuadër të molekulës së ADN-së, të mjaftuara për identifikim, në këtë rast 50 për qind të materialit gjenetik të Alibion Markut, e ka marr nga V.M, që donë me thënë se fëmijët 50% të materiali gjenetik e marrin nga babai dhe 50% nga nëna. Sipas ekspertit shkalla me lartë e përputhshmërisë ndërkombëtarisht tek ADN-ja, është 99.99% dhe për shkak të etikës profesionale nuk mund ta thotë 100 % (njëqindpërqind).

Gjatë shqyrtimit gjyqësorë trupi gjykues refuzon propozimin e mbrojtësit për një super-ekspertizë për ekzaminimin e V.Mt, nga se dy ekspertizat si ajo e Dr.Nysret Pepaj ku viktima është ekzaminuar ne prokurori dhe para fillimit te shqyrtimit gjyqësor e i cili ekspert e ka dhënë mendimin e tij dhe është shënuar ne procesverbal , si dhe kjo e kryer nga komisioni dhe tre anëtarë të cilët janë dëgjuar në seancë, janë identike dhe nuk kanë kundërthënie.

Vlerësimi provave dhe Gjendja faktike e vërtetuar

Nga raporti i Policisë nr. 2015-DE-534 dt.06.10.2015 gjykata vërtetoj se me dt. 06.10.2015 ne Stacionin policor ne Kline , nga viktima dhe vëllai i saj Viktori është raportua rasti se viktima ishte shtatzënë ne muajin e 7 –te dhe sipas saj babai i fëmiut te saj ishte këtu i akuzuari V.M. Gjithnjë sipas viktimës i dyshuar para dy vitesh kishte filluar te shkonte ne shtëpinë e saj, jo vetëm ditën por edhe gjate netëve e gjithnjë duke e shfrytëzuar mos prezencën e vëllait te saj e duke kryer marrëdhënie seksuale pa dëshirën e saj mirëpo i dyshuari vazhdimisht e kishte detyruar te ketë mardhenie duke i premtuar se do ta ndihmonte me te holla dhe gjë sende tjera nga se i kishte kushtet e vështira ekonomike dhe te njëjtën do ta merrte ne shtëpinë e vet.

Nga raporti i neuropsikiatrit të QKMF – Klinë dr. Frrok Prenaj , me nr.protokoli 4161 te dt.30.12.20015 ne raport me viktimën V.M gjykata vërtetoj faktin se e njëjta eshte diaknostifikuar me diagnoze Retradim Mental

Nga raporti nga Klinika “Nila” me nr.955 i dt.05.10.2015, dhe “eho-incizimi”, i viktimës i kryer po në këtë klinikë gjykata vërtetoj , se viktima i është nënshtruar një vizite te gjinekologu ne ultra zë dhe pas vizitës rezulton se viktima ishte shtatzënë ne muajin e 7-te.

Nga raporti i ekspertimit të Agjensionit të Kosovës për Forenzikë nr.AKF/2016-0965/2016-789 dt.27.04.2016 i punuar nga Lutfi Ismajli -Specialist për Serologji dhe ADN si ekspert i parë i rastit dhe Bashkim Mustafa specialist i lartë për Serologji dhe ADN –si ekspert i dytë verifikues, raport të cilin e shpjegon gjatë shqyrtimin gjyqësor , Gjykata vërtetoj faktin se fëmija i lindur A.M 99.99 %, është fëmijë i akuzuarit V.M.

Me rastin e vlerësimit te këtyre provave materiale gjykata në tersi iu fale besimin, për vete faktin se te njëjtat janë ne lidhmëni reciproke njëra me tjetrën dhe janë ne përputhje te plote me dëshmitë e viktimës, dëshmitarëve dhe deklarimet e eksperteve te dëgjuar ne seance .

Gjykata vlerësoj edhe deklaratën e dëshmitarit Gj.M dhënë në polic dhe gjatë shqyrtimit gjyqësor e të cilat deklarata ishin të kjarta dhe bindëse, dhe nga kjo deklarate gjykata vërteto se me dt. 05.10.2015 e dëmtuara është dërguar të mjeku – gjinekologu në Klinë për kontroll, ku dhe është vërtetuar se e njëjta ishte shtatzënë, dhe pastaj se bashku me vëllain e saj Viktorin e kanë marr viktimën e kanë dërgua në polici që ta lajmërojnë rastin, po ashtu nga dëshmia e këtij dëshmitari u vërtetua fakti se e dëmtuara dhe vëllai i saj jetojnë në një shtëpi, pa prindër pasi qe të njëjtëve ju kanë vdekur prindërit , dhe se për ta kujdeset dëshmitari me familjen e tij, pasi qe e dëmtuara dhe vëllai i saj vuajnë nga sëmundjet psikike dhe se kushtet ekonomike i kanë të vështira , gjithashtu është vërtetuar edhe fakti se i akuzuari disa herë kishte shkuar në shtëpinë e të dëmtuarës, kinse për të ju riparuar shtegat apo për të ju kryer ndonjë punë.

Gjykata vlerësoj edhe dëshminë e V.Mt, vëllai i viktimës , e të cilës deklaratë gjykata ja fali besimin pasi qe e njëjta është në harmoni edhe me deklaratat tjera të dhëna gjate procedurës paraprakë dhe me dëshminë e dëshmitarit Gj.M dhe viktimës V , gjykata vërtetoi faktin se i akuzuari disa herë kishte shkuar në shtëpinë e tyre dhe se i akuzuari shpesh i ka dhënë pare dhe ju ka sjellë ushqim. Po ashtu gjykata vërtetoj faktin se i akuzuari i kishte dhënë para këtu dëshmitarit dhe i kishte thënë qe të shkoj në ETC për të blerë hamburgera fakt ky qe mbështetet edhe nga deklarata e të dëmtuarës.

Trupi gjykues i ka vlerësuar me shumë kujdes edhe deklaratat e të dëmtuarës dhënë në polici, prokurori si dhe në shqyrtimin gjyqësor dhe ka ardhur ne përfundim se duhet tu falet besimi i plotë këtyre deklaratave për faktin se dëshmitë e saj janë kuptimplote edhe përkundër disa mospërputhjeve të vogla të cilat sipas vlerësimit të trupit gjykues janë të arsyeshme për shkak të gjendjes psikike të saj, te njëjtat janë në harmoni edhe më deklaratat e dëshmitarëve dhe me provat materiale, nga këto deklarata gjykata vërtetoj faktin se i akuzuari disa herë kishte shkuar në shtëpinë e të dëmtuarës dhe e detyronte në aktin seksual, duke e shfrytëzuar faktin se e njëjta ka jetuar në shtëpinë e prindërve me vëllain e saj V.M, po ashtu me çrregullime mendore, duke e larguar të njëjtin disa here nga shtëpia kur ai shkonte ne shtëpinë e tyre, ku në një rastë që e përshkruan e dëmtuara cek se i akuzuari cit“i ka thënë vëllait tim Viktorit dhe nga ai ka kërkuar me shku në ETC me ble 4-5 hamburgerë dhe ne këtë kohe i akuzuari ka kryer marrëdhënie seksuale me viktimën . Po ashtu gjykata ja fali besimin deklaratës së të dëmtuarës e cila cek se më të akuzuarin ka pasur disa herë marrëdhënie seksuale, kjo dëshmi përputhet edhe me ekspertizën e Agjencisë së Kosovës për Forenizikë të dt. 27.04.2016 për ekzaminimin e ADN- nga e cila rrjedh se babë i A.Mt fëmijës së të dëmtuarës është V.M, një fakt i tillë është në harmoni me të gjitha provat që janë proceduar gjatë seancës së shqyrtimit gjyqësor e po ashtu pjesërisht përputhet edhe me vete deklaratën e të akuzuarit e dhënë në polici i cili nder të tjera kishte thëne cit,,se unë me vetëdije të plotë nuk ka mundur me ndodhë një rast por nëse jam kon pa vetëdije ose nën ndikim të alkoolit ka mundur me ndodhë gjithçka,, e te cilën mbrojtje e ka dhënë ne prezencë të mbrojtësit të tije të cilës gjykata kësaj pjese ia falë besimin me vetë faktin se është në lidhje logjike me të gjitha provat e administruara në shqyrtim gjyqësor.

Gjykata e vlerësoj edhe mbrojtën e të akuzuarit i cili e mohon veprën penale dhe fajësinë dhe mohon faktin se ka pasur marrëdhënie seksuale më të dëmtuarën. Por pretendimet e të akuzuarit dhe mohimin e fajësisë e vlerësoj si të pa bazuar dhe të bërë me qëllim të ikjes nga përgjegjësia penale andaj në tërësi mbrojtën e të akuzuarit të dhënë në prokuroi dhe shqyrtim gjyqësor e hodhi poshtë si të pa bazuar. Mbrojtja e akuzuarit është i pa mbështetur në prova qe gjenden në shkresat e sidomos është në kundërshtim me raportin e ekspertimit të Agjensionit të Kosovës për Forenizikë nr.AKF/2016-0965/2016-789 dt.27.04.2016, në bazë të cilit raport rrjedh se në mënyrë të pakontestueshme se baba i A.Mt (fëmijës së të dëmtuarës V) është V.M në shkallën prej 99.99℅.

Për gjykatën nuk ishte kontestuese fakti se e dëmtuara V.M dhe vëllai i saj V.M jetojnë vetëm në një shtëpi pasi qe të njëjtëve ju kanë vdekur prindërit, po ashtu nuk ishte kontestues fakti se i akuzuari disa herë kishte shkuar në shtëpinë e të dëmtuarës, pasi qe një gjë të tille e deklarojnë e dëmtuara, dëshmitarët Gj.M dhe V.M si dhe vet i akuzuar i cili deklaron se në shtëpinë e të dëmtuarës kam qenë tri – katër herë, mirëpo i akuzuari mohon faktin të këtë pasur marrëdhënie seksualë me të dëmtuarën, por ky fakt nuk është kontestues për gjykate nga se nuk ishte kontestues as fakti se e dëmtuara deklaron se kishte pasur marrëdhënie seksuale disa here me këtu te akuzuarin dhe si rezultat i kësaj kishte lindur një fëmijë e qe sipas raportit te ekspertizës se ADN- se 99.99 % është fëmija i akuzuarit .

Nga ekspertiza psikiatrike e Komisionit nga Instituti i *psikiatrisë* Forenzike Prishtinë - për viktimën V.M nr.247/2 dt.04.10.2017 (29.09.2017) i punuar nga Dr, Ajet Bunjaku Psikiater, Arife Veselaj Psikologe dhe Naim Hoxha punëtorë social, të cilës gjykata në tersi ja fali besimin Gjykata vërtetoj faktin se e dëmtuara V.M është person me çrregullime mendore , pasi qe në ekspertizë ceket se - Te V.M konstatohet një prapambetje e lehtë mendore e cila ne rastin konkret karakterizohet me kufizime ne aspektin intelektual dhe limitime ne aspektin social. Faktin se e dëmtuara është person me të çrregullime mendore gjykata e vërtetoj edhe nga deklarata e Ekspertes -ArifeVeselaj psikologe e dhënë në shqyrtimin gjyqësor, e cila në aspektin psikologjik u pajtua edhe me mendimin e psikiatrit Nysret Pepaj i cili e ka dhënë diagnozën se e dëmtuara vuan nga sëmundja F-69-70, dhe konsiderohet kjo si person me çrregullime mendore, si dhe nga deklarata e ekspertit Dr. Ajet Bunjaku-psikiatër, e dhënë në shqyrtimin gjyqësor, pasi qe edhe Eksperti Ajet Bunjaku i cili pos tjerash deklaron se tek personi ne fjale është konstatua se është person me çrregullime mendore. Ky fakt mbështet edhe nga deklarata e dëshmitarit Gj.M përfaqësues ligjor i të dëmtuarës pasi qe nder të tjera në deklaratën e dhënë në shqyrtim gjyqësor deklaron se “tërë kohen jemi kujdesur për ta, ata nuk kanë punuar se nuk kanë pas mundësi nga se si V po edhe Viktori kanë pas probleme psikike”. Edhe vet i akuzuari në deklaratën e dhëne në polici nder të tjera ka deklaruar se “ i njoh si familje e urtë dhe punëtore Viktori dhe Viktoria janë me të meta mentale” andaj nga e gjithë kjo gjykata pa mëdyshje vërtetoj faktin se e dëmtuar V.M është person me çrregullime mendore .

Faktin se e dëmtuara mundet mu dëshmu në shqyrtimin gjyqësor dhe dëshmia e saj është vlerësua si kredibile , gjykata e vërtetoj nga ekspertiza e Institutit Psikiatrisë Forenzike të dt. 04.10.2017 (29.09.2017) ku ne këtë ekspertizë në piken 4 ceket. “E njëjta ka kapacitet të mjaftueshëm për të dëshmuar në Gjykatë, si dhe nga mendimi i psikiatrit Dr.- Nysret Pepaj e dhënë në shqyrtimin gjyqësor me dt. 15.06.2017 e ku eksperti nder të tjera deklaron se “Nga elaborimi shkencor i gjendjeve me retardim të lehtë mendor kur vimë te memoria apo të kujtuarit atëherë në literaturën botërore shkruan “ personat me retardim të lehtë mendor ka mundësi që memoria të jetë e ruajtur mirëpo gjatë shqyrtimit të çështjes mund ti sillet rreth disa pikave që nuk janë shumë të rëndësishme për çështjen” mirëpo duke u raportuar në gjendjen konkrete të V.Mt është i mendimit se e njëjta mund të rekapitulloj rastin në masë të madhe dhe të na sqarojë situatën pa ekzagjerime se çka ka ndodhë duke fokusuar atë se për ndodhitë mund të sqaroj se si dhe çka i ka ndodhur, nuk mund të sqarojë për arsyen si dhe nuk mund të jap ndonjë vlerësim për të ardhmen. Se e dëmtuara mund të dëshmoj në këtë shqyrtim gjyqësor gjykata e mbështet edhe në deklarimin e ekspertes Arife Veselaj psikologe e cila gjatë shqyrtimit gjyqësor deklaroi “se personat me aftësi me prapambetje të lehta “pavarësisht kufizimeve që i ka e te cekura me larte V ka kapacitete të mjaftuara të dëshmoj.

Gjykata nuk mundi të vërtetoi faktin, se viktima para marrëdhënies seksuale me kryesin të jetë kërcënuar me thikë nga këtu i akuzuari siç pretendon prokuroi në aktakuzë , këtë rrethanë e deklaron vetëm viktima në deponimin e saj duke iu referua një dite deri sa ishte nenjë shupë ku piqen bukët, për një moment ka vërejtur hijen e njërit dhe i ka ardh të nxehtë dhe ia ka ngjitur për goje ia ka qit thikën në gjoks, pastaj e ka dërgu ne dhomën e saj dhe pasi e ka **asishne** e ka lënë ashtu dhe ka ikur qe do te thotë e ka dhunuar dhe ka ikur, mirëpo gjykata kësaj pjese të deponimit të viktimës nuk ia fali besimin për vetë faktin se nuk ka mbështetje në prova tjera të administruara në shqyrtim gjyqësor e as prokurori i shtetit këtë rrethanë nuk e ka cilësuar si formë të kualifikuar edhe pse të njëjtën e ka cek në dispozitiv dhe gjykatës nuk ia ka ofruar asnjë provë tjetër që do ta argumentonte këtë fakt.

Kontestues në ketë çështje gjere ne përfundimin e shqyrtimit gjyqësor, ishte fakti se a ka kryer i akuzuari marrëdhënie seksuale me viktimën duke e sjell atë ne gjendje te dehur dhe a ishte i akuzuari drejtpërdrejtë respektivisht personalisht kumbarë i viktimës.

Nuk është kontestuese se viktima me të akuzuarin një herë kanë pirë pije alkoolike , dhe pas kësaj të njëjtit kanë kryer marrëdhënie seksuale, këtë fakte e deklarojnë viktima dhe dëshmitarët, por gjykata me asnjë provë nuk mundi të vërtetoj se viktima në këtë rast a eshë dehur, një herrit gjykata nuk mundi të vërtetoj me provat e administruara në shqyrtim gjyqësor se viktima çdo herë para marrëdhënies seksuale me kryesin a është sjellë në gjendje të dehur nga këtu i akuzuari ashtu siç pretendon prokuroi në aktakuzë, në këtë drejtim prokuroi i shtetit nuk i afroj gjykatës asnjë provë qe ajo ka qene ne gjendje te dehur kur kishte marrëdhënie seksuale me te akuzuarin që ta argumentonte këtë fakt, asnjë here viktimës nuk ju është bërë alkool testi në mënyrë që të vërtetohet se viktima nga i akuzuari para marrëdhënies seksuale është sjellë në gjendje të dehur

Gjithashtu për gjykatën nuk është kontestuese se të parët e familjes së të akuzuarit dhe viktimës kanë qenë kumbarë në mes veti, të cilën rrethanë e kanë pohuar vetë i akuzuari në polici, viktima dhe dëshmitarët, por gjykata me provat e administruara nuk mundi të vërtetoj faktin siç është cekur në dispozitiv te akuzës ,,se i akuzuari ka shfrytëzuar faktin si kumbarë i viktimës,, që do të thotë drejtpërdrejtë respektivisht personalisht kumbar i viktimës që nënkupton se kumbara është vetëm ai qe në kishë, ne pagëzim te kishës e mban fëmiun e porsalindur dhe merr obligimin si te ishte prind i atij fëmije. Sipas kësaj gjykate sikur se i akuzuari të ishte kumbar i viktimës, pas vdekjes së prindërve të saj kishte pas obligim që të kujdeset për të pasi që e njëjta një nevojë të tillë e kishte qysh atëherë e edhe tani, që do të thotë nuk është kujdesur për të e këtë e vërteton edhe dëshmitari Gji cili në këtë drejtim deklaron se familja e tij është kujdesur për viktimën. Ndërsa i akuzuari ka filluar ta ndihmoj dhe kujdesur për viktimën pas vdekjes së bashkëshortes së tij ku edhe qëllimi i tij ishte ta shfrytëzonte seksualisht viktimën e sidomos duke e shfrytëzuar gjendjen e saj mendore.

Nga këto të lartë cekura , gjykata nuk e aprovoi format e kualifikuara të veprës penale, nga ana e prokurores par. 4 pikën 4,5 dhe 4,10, por aprovoi formën e rëndomtë të veprës penale të keqpërdorim seksual i personave me çrregullime ose paaftësi mendore apo emocionale nga neni 234 par. 1 të KPRK-së.

*Elementet e veprës penale*

Sipas nenit 234 paragrafi 1 është parashikuar se forma themelore e veprës penale keqpërdorimi seksual i personave me çrregullime ose paaftësi mendore apo emocionale sipas të cilës, këtë formë të kësaj vepre penale e kryen “ kushdo që detyron personin me aftësi të zvogëluar mendore ose fizike ose me çrregullim apo paaftësi mendore apo emocionale , në akt seksual me kryesin apo personin e tretë duke shfrytëzuar aftësinë e zvogëluar , çrregullimin ose paaftësinë e personit të tillë” . Andaj gjykata ka vlerësuar se në veprimet e të akuzuarit V.M janë plotësuar të gjitha elementet e veprës penale keqpërdorim seksual i personave me çrregullime apo paaftësi mendore apo emocionale nga neni 234 par.1 të KPRK-së. Pasi që në këtë rast ekziston veprimi i kryerjes të cilin e ka ndërmarrë i akuzuari me dashje duke detyruar ne akt seksual të dëmtuarën e cila është person me çrregullime mendore , po ashtu akti seksual është kryer duke shfrytëzuar paaftësinë mendore të dëmtuarës, si dhe i akuzuari ka qen i vetëdijshëm se e shfrytëzon gjendjen e paaftë mendore të dëmtuarës, kjo dispozite tek personat me çrregullime mendore nuk e kërkon kundër vullnetin dhe rezistencën e viktimës .

Gjykata ka analizuar dispozitat ligjore të kualifikuara nga ana e Prokurorisë, dhe në raport me provat e administruara në shqyrtim gjyqësor, dhe gjeti se si formë e rëndë e kësaj vepre penale është parashikuar në nenin 234 paragrafi 4 të KPK, nën par. 4.5 dhe 4.10 të KPP-së për të cilën edhe e kishte akuzuar Prokuroria të akuzuarin V.M. Ne nen par 4.5 ceket “ kryesi me dashje shkakton dehjen e personit me anë të alkoolit , drogës apo substancave tjera” ndërsa në nen par 4.10 ceket “ kryesi është mësimdhënës , udhëheqës fetar , profesionist i kujdesit shëndetësor , person të cilit i është besuar rritja apo kujdesi për personin e tillë ose qe ndonjë mënyrë tjetër ka autoritet ndaj personit. Andaj gjykata duke vepruar komfor nenit 360 par 2 të KPP-së bëri rikualifikimin e veprës penale pasi qe vlerësoi se në veprimet e të akuzuarit nuk ekzistojnë elementet e Veprës penale keqpërdorim seksual i personave me çrregullime ose paaftësi mendore nga neni 234 par 1 **lidhur me par 4 nën par 4.5 dhe 4.10** të KPRK-së, pasi qe gjykata nuk gjeti prova që kryesi me dashje ka shkaktuar dehjen e personit me anë të alkoolit , drogës apo substancave tjera dhe se aktin seksuale e ka kryer duke shfrytëzuar dehjen e të dëmtuarës e nga arsyet e cekura më lartë . Po ashtu i akuzuari nuk hynë në kategorinë e personave të parapare në nen par. 4.10 pasi që edhe pse i akuzuari me profesion është mësimdhënëse, në rastin konkret nuk është mësimdhënës i të dëmtuarës V e as nuk e ka përdorur autoritetin e mësimdhënësit ndaj të dëmtuarës pasi qe e dëmtuara nuk ishte shkuar në shkollë për shkak të gjendjes së saj mendore, e po ashtu fakti se i akuzuari është kumbarë i familjes së të dëmtuarës nuk është arsye që ketë vepër ta kualifikojmë sipas nen par. 4.10 pasi qe kumbara nuk llogaritet si udhëheqës fetarë, dhe në fund pasi që gjykata nuk vërtetoi se i akuzuari ishte personalisht kumbarë i viktimës i njëjti nuk i përket ndonjë personi që i është besuar rritja apo kujdesi për viktimën e as që i akuzuari ka shfrytëzua në ndonjë mënyrë autoritetin ndaj të dëmtuarës ashtu si pretendon prokuroria se është kumbarë apo Nun i të dëmtares e si rrjedhojë ka pasur autoritet të lartë e të pakontestueshëm ndaj viktimës.

Bazuar në të cekurat më lartë gjykata të akuzuarin e shpalli fajtor si në dispozitv të këtij aktgjykim dhe se gjatë shqyrtimit gjyqësor nuk janë paraqit rrethana të cilat do ta përjashtonin përgjegjësin penale të akuzuarit.

Rrethanat për dënimin

Duke vendosur lidhur me llojin dhe lartësinë e dënimit, gjykata i ka pasur parasysh të gjitha rrethanat komfor nenit 73 të KPRK-së si dhe ka vlerësuar të gjitha rrethanat lehtësuese dhe rënduese në kuptim të nenit 74 të KPRK-së, kështu që si rrethanë lehtësuese gjykata ka vlerësuar faktin se i akuzuari pati sjellje korrekte para gjykatës, dhe është i gjendjes së dobët ekonomike, dhe për gjykatën nuk ka të dhënë se i njëjti të ketë qënë i dënuar më parë. Ndërsa si rrethanë renduese gjykata mori faktin se si pasoj e kësaj vepre e dëmtuara ka lindur një fëmije dhe se duke pasë parasysh gjendjen e saj mendore e njëjta e ka të vështir të kujdeset për këtë fëmijë dhe se ky fakt mund të këtë pasoj edhe të fëmiu i lindur nga e dëmtuara.

Gjykata duke u gjendur para këtyre rrethanave si dhe duke pas parasysh dispozitë n e neni 234 par.1 të KPPK-së që parasheh dënim për kryesin e veprës penale, gjykata i shqiptoi dënimin të akuzuarit si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë siç është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 34 të KPRK-së.

Vendimi mbi shpenzimet e gjyqësore dhe paushallit gjyqësor është marrë komfor nenit 450 të KPPR të Kosovës.

E dëmtuara është udhëzuar në kontest civil për realizimin e kërkesës pasurore juridike konfor nenit 463 të KPPRK-së.

Vendimin për pagesën për kompensimin e viktimave të krimit është marrë komfor nenit 39 par 3 nën par 3.2 të Ligji Nr. 05/L -036 Për Kompensimin e viktimave të krimit

Nga arsyet e theksuara si më lartë u vendos si në dispozitiv të këtij aktgjykimi komfor nenit 365 të KPPRK-së.

**GJYKATA THEMELORE NË PEJË**- **DEPARTAMENTI PËR KRIME TË RËNDA**

**P.nr.129/16 me dt. 06 .02.2018**

**Sekretarja juridike Kryetarja e Trupit Gjykues**

**Shpresa Kernja**

**LumturijeMuhaxheri**

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë, e nëpërmjet të kësaj gjykate.